פרסי ג'קסון והאולימפיים (סדרת טלוויזיה)

פרסי ג'קסון והאולימפיים (באנגלית: Percy Jackson and the Olympians) היא סדרת הרפתקאות-פנטזיה אמריקאית שמפותחת עבור שירות הזרמת המדיה "דיסני+" ומבוססת על סדרת ספרים באותו שם מאת ריק ריירדן.

הסדרה עלתה לשידור ב"דיסני+" ב-20 בדצמבר 2023.

רקע עלילתי
עלילת הסדרה עוסקת בדמותו של פרסי ג'קסון, נער המגלה כי הוא חצי-אל, ובנו של פוסידון, שנאלץ לצאת למסע ברחבי ארצות הברית במטרה להוכיח את חפותו לאחר שהואשם על ידי מלך האלים, זאוס, בגניבת הברק שלו.

צוות השחקנים והדמויות
דמויות ראשיות
 ווקר סקובל – פרסי ג'קסון, נער בן 12, חצי-אל, ובנו של פוסידון, המואשם על ידי זאוס בגניבת הברק שלו.
 ליאה סאווה ג'פריס – אנבת' צ'ייס, נערה בת 12, חצי אלה, בתה של אתנה, השוהה במחנה החצויים זה חמש שנים.
 ארי סימחדרי – גרובר אנדרווד, סאטיר וחברו הטוב ביותר של פרסי.

דמויות משניות
 וירג'יניה קול – סאלי ג'קסון, אמו של פרסי.
 גלין טורמן – כיירון / מר ברונר, קנטאור ומנהל הפעילויות של מחנה החצויים, שמשגיח על פרסי תחת זהותו של מורו ללטינית.
 ג'ייסון מנטזוקאס – דיוניסוס / מר ד., אל היין, שעליו הוטל כעונש לשמש כמנהל המחנה החצויים למשך מאה שנה.
 מייגן מולאלי – אלקטו / גברת דודס, מורתו הקפדנית של פרסי למתמטיקה, המשרתת את האדס כאחת משלוש האריניות.
 טים שארפ – גייב אוגליאנו, בעלה של סאלי ואביו החורג של פרסי.
 דיור גודג'ון – קלריס לה רו, נערה חצי-אלה, ובתו של ארס, שסולדת מפרסי ומקשה עליו את שהותו במחנה החצויים.
 צ'ארלי בושנל – לוק קסטלאן, נער חצי-אל, ובנו של הרמס, ששימש כדמות אח לאנבת'.
 אדם קופלנד – ארס, אל המלחמה השחצן והיהיר.

דמויות אורחות
 אוליבה מורטון – ננסי בובופיט, תלמידה וחביבת המורים הלומדת בכיתתו של פרסי, ממנו היא סולדת.
 סוזן קרייר – אכידנה, אם כל המפלצות.
 ג'סיקה פרקר קנדי – מדוזה, גורגונה בעלת היכולת לאבן במבטה את כל המביט בה, שיש לה עבר עם אביו של פרסי.
 לין-מנואל מירנדה – הרמס, שליח האלים ומגן הנוודים והגנבים.
 ג'יי דופלאס – האדס, אל העולם התחתון.
 טימותי אומונדסון – הפיסטוס, אל הנפחים.
 לאנס רדיק – זאוס, אל השמיים והרעמים האכזרי, המעוניין להשיב לרשותו את הברק שנגנב ממנו. זו הייתה הופעתו האחרונה של רדיק בטלוויזיה לאחר מותו במרץ 2023.
 טובי סטיבנס – פוסידון, אל הים ואביו העקשן והאימפולסיבי של פרסי.
 תמרה סמארט – תאליה גרייס , בתו החצויה של זאוס. לוחמת חזקה ובעלת אישיות מרדנית הנאמנה לחבריה. היא נלחמה כדי להגן על חבריה ליד מחנה החצויים, וזאוס הפך אותה לעץ כדי להציל את חייה.

סקירה
סקירת סדרה

פרקים
 <font color="#ffffff"> מספר פרק <font color="#ffffff"> מספר פרק בעונה <font color="#ffffff"> שם הפרק באנגלית <font color="#ffffff"> שם הפרק בעברית <font color="#ffffff"> בימוי <font color="#ffffff"> כתיבה <font color="#ffffff"> תאריך שידור מקורי 1  1  I Accidentally Vaporize My Pre-Algebra Teacher  אני מאייד בטעות את המורה שלי לאלגברה  ג'יימס בובין  ריק ריירדן וג'ונתן אי. סטיינברג 20 בדצמבר 2023 2  2  I Become Supreme Lord of the Bathroom  אני הופך לשליט העליון של חדר האמבטיה 3  3  We Visit the Garden Gnome Emporium  אנחנו מבקרים בממלכת גמדי הגן  אנדרס אנגסטרום  ג'ונתן אי. סטיינברג ומוניקה אווסו-ברין  27 בדצמבר 2023 4  4  I Plunge to My Death  אני צולל אל מותי  ג'ונתן אי. סטיינברג וג'ו טרץ'  3 בינואר 2024 5  5  A God Buys Us Cheeseburgers  אל קונה לנו צ'יזבורגר  ג'ט וילקינסון  ריק ריירדן וג'ונתן אי. סטיינברג  10 בינואר 2024 6  6  We Take a Zebra to Vegas  אנחנו לוקחים זברה לווגאס  ג'ונתן אי. סטיינברג וג'ו טרץ'  17 בינואר 2024 7  7  We Find Out the Truth, Sort Of  אנחנו מגלים את האמת, בערך  אנדרס אנגסטרום  אנדרו מילר  24 בינואר 2024 8  8  The Prophecy Comes True  הנבואה מתגשמת  ג'ט וילקינסון  קרייג סילברסטיין  31 בינואר 2024

הפקה
פיתוח
בשנת 2018, פרסם ריק ריירדן פוסט בבלוג האישי שלו, בו הוא שיתף בניסיונו המר ובסלידתו מעיבוד ספריו לקולנוע. עם זאת, בדצמבר 2019, נמסר כי ריירדן נפגש עם בכירים באולפני דיסני והציג את רעיונו לעיבוד ספרי הסדרה. בתחילת מאי 2020, ריירדן הודיע בטוויטר כי הוא ואשתו מעורבים בפיתוח סדרה המבוססת על סדרת הרומנים עבור שירות "דיסני+". בשלהי אותו החודש, ריירדן צייץ תמונה שאישרה כי הוא עובד על מתווה הפיילוט עבור הסדרה הפוטנציאלית.

במרץ 2021, ריירדן עדכן כי בעוד שהפקת הסדרה טרם אושרה רשמית, תהליך הפיתוח מתקדם בהדרגה אך בצורה חלקה. באפריל 2021, נמסר כי ג'ונתן א. שטיינברג ישמש כתסריטאי-שותף ומפיק בפועל עבור פרק הפיילוט לצד ריירדן, וב-15 ביולי 2021, נמסר כי הוא ודן שוץ ישמשו כמפיקים בפועל. ריירדן העיר כי שטיינברג ושוץ "מתעקשים אפילו יותר" ממנו להיות נאמנים לרומנים. באותו יום, נמסר על הצטרפותם של מוניקה אווסו-ברין, דפני אוליב, סטיוארט סטרנדברג, זואי נירי, ג'ו טראץ' וקסבייר סטיילס לצוות התסריטאים.

בינואר 2022, נמסר כי הפקת הסדרה אושרה רשמית.

העונה השנייה צפויה לעלות בדצמבר 2025, כאשר תאריך הבכורה המדויק יוכרז בעתיד.

במרץ 2025 הסדרה חודשה לעונה שלישית בדיסני+ כמעט שנה לפני בכורת העונה השנייה והיא תתבסס על הספר "פרסי ג'קסון וקללת הטיטאן" מאת ריק ריירדן. ריק ריירדן הודה למעריצי הסדרה על התמיכה וציין כי העונה השלישית תביא לראשונה למסך דמויות אהובות כמו הציידות של ארטמיס וניקו די אנג'לו.

כתיבה
על פי ריירדן, עלילת הסדרה עתידה לעבד כל רומן בסדרה לעונה באורך מלא, כאשר העונה הראשונה תהווה עיבוד לרומן הראשון, "גנב הברק", וכן הלאה בהתאם. בנוסף לכתיבת הפיילוט, ריירדן ושותפו להפקת הסדרה, ג'ונתן א. שטיינברג, יצרו  עבור הסדרה, וכמו כן התוו את מתווה העלילה עבור העונה הראשונה ועבור עונות עתידיות פוטנציאליות.
ליהוק
ב-27 באפריל 2021, נמסר כי תהליך הליהוק הראשוני כבר החל. ב-11 באפריל 2022, נמסר על ליהוקו של ווקר סקובל לדמותו של פרסי ג'קסון. במאי 2022, נמסר על ליהוקם של ליאה סאווה ג'פריס ואריאן סימחדרי לדמויותיהם של אנבת' צ'ייס וגרובר אנדרווד. ב-2 ביוני 2022, נמסר על ליהוקם של וירג'יניה קול, גלין טורמן, ג'ייסון מנזוקאס, מייגן מולאלי וטים שארפ לצוות השחקנים המשני. בשלהי יוני 2022, נמסר על ליהוקם של דיור גודג'ון, צ'ארלי בושנל ואוליבי מורטון.

בספטמבר 2024, פורסם כי תמרה סמארט לוהקה לגילום דמותה של תאליה גרייס בעונתה השנייה של הסדרה בתפקיד אורח.

צילומים
צילומי הסדרה החלו ב-2 ביוני 2022, בוונקובר, קנדה; ועל בימוי הפרקים אמון הבמאי ג'יימס בובין.

הפצה
שיווק
הקדימון הרשמי עבור הסדרה נחשף במהלך כנס D23 שנערך בספטמבר 2022. בתגובה לקדימון, הדגישה רותם רוסק מ-"Nerdist" כיצד נעשה שימוש בקדימון בשורות הפתיחה של "גנב הברק", בעוד שקנדל מאיירס מ-"Collider" ציינה לחיוב את הטון האפל שהוצג במהלכו.
שידור
ביולי 2022, הצהיר ריירדן כי משבצת שידור הסדרה מיועדת לתחילת שנת 2024. באוגוסט 2023, הודיעה חברת וולט דיסני כי הסדרה תעלה לשידור בשירות "דיסני+" ב-20 בדצמבר 2023.

פרסים ומועמדויות
פרסשנהקטגוריהמועמד/יםתוצאהמקורפרס סאטורן2025סדרת הפנטזיה הטובה ביותר"פרסי ג'קסון והאולימפיים"פרס בחירת הילדים של ניקלודיאון2024תוכנית טלוויזיה אהובה לילדיםכוכב טלוויזיה אהוב (ילדים)ווקר סקובל

קישורים חיצוניים

הערות שוליים

קטגוריה:סדרות טלוויזיה אמריקאיות שעלו לשידור בשנת 2023
קטגוריה:סדרות טלוויזיה המבוססות על ספרים
קטגוריה:סדרות פנטזיה אמריקאיות
קטגוריה:פרסי ג'קסון והאולימפיים
קטגוריה:דיסני+: תוכניות וסדרות
קטגוריה:מיתולוגיה יוונית בטלוויזיה
קטגוריה:סדרות טלוויזיה על טבעיות